જેટલીએ કહ્યું કે આજે 28 ટકા જીએસટીવાળા સ્લેબની વસ્તુઓને તબક્કાવાર રીતે બહાર કાઢવામાં આવી રહી છે. આ શ્રેણીમાં જે આઈટમ બચી છે તેમાં મોટાભાગની લકઝરી અને સિન ગુડસ છે. જો લકઝરી અને સિન ગુડસને બાદ કરવામાં આવે તો આ શ્રેણીમાં સિમેન્ટ, એરકંડીશનર અને મોટી સ્ક્રીનવાળા ટેલિવિઝન જેવી વસ્તુઓ બચે છે. તેમણે કહ્યું કે મહેસૂલમાં વૃદ્ધિ સાથે આ વસ્તુઓના દરમાં કાપ કરવામાં આવશે. આ પ્રકારે જીએસટી કાઉન્સીલે માત્ર 13 માસની અંદર 28 ટકા જીએસટીના સ્લેબને તબક્કાવાર રીતે લગભગ ખતમ કરી નાખ્યો છે.